alexandrainst/scandi-wiki huggingface dataset:
Hanishøyane

Ḩanīshøyane (arabisk جزر حنيش) er ei øygruppe i Raudehavet. Dei fleste av dei er ein del av Jemen, men før 1998–1999 gjorde òg Eritrea krav på dei. Etter ei lang rettssak i ein internasjonal domstol med Abdul Karim al-Iryani som rådgjevar, fekk Jemen full eigarskap over dei større øyane, medan Eritrea fekk nokre mindre øyar i sørvest.

Dei tre største øyane er Jabal Zuqar i nord (ca. 130 km²), Al-Ḩanīsh al-Kabīr (Store Ḩanīsh) i sør (ca. 116 km²), og den mykje mindre Al-Ḩanīsh al-Ṣaghīr (Vesle Ḩanīsh) i mellom.

Historie 
Det osmanske riket gjorde krav på Hanishøyane, men kravet vart lagt bort av Tyrkia i 1923. Frå den gong vart dei styrte av den italienske kolonien Eritrea fram til 1941. I 1941, etter at dei italienske kolonistyrkane overgav seg, etablerte den britiske hæren Eritrea som eit proktektorat. Gjennom 1970-åra gjorde Etiopia (som hadde annektert Eritrea) og Jemen krav på øyane. Den etiopiske interessa i øyane kom av at eritreiske sjølvstendegrupper nytta Hanishøyane, og den nærliggande Zuqar, som base til å angripe etiopiske militærinteresser.

I 1991 fekk Eritrea sjølvstende og i 1995 prøvde dei å ta suvereniteten over øygruppa. Dette starta Hanishøyane-konflikten, som til slutt enda i ein kort konflikt mellom Eritrea og Jemen over øyane. I alt vart 3 til 12 eritrearar og 4-15 jemenittar drepne i kampane.

Sjå òg 
 Zuqar

Kjelder
Denne artikkelen bygger på «Hanish Islands» frå ,  den 28. mai 2016. 
 oppgav desse kjeldene:

Øyar i Eritrea
Øyar i Raudehavet
Øyar i Jemen
Omstridde område i Eritrea
Omstridde område i Jemen
Det newzealandske flagget

Det newzealandske flagget er eit blått nasjonalflagg med fire kvitkanta raude stjerner i den frie enden av flaggduken og med det britiske flagget (Union Jack) i øvre venstre hjørne. Flagget blei teke i bruk av New Zealand etter ei avgjer i parlamentet i 1902, men går tilbake til eit tidlegare koloniflagg frå 1867. Dei fire raude stjernene symboliserer Sørkrossen med stjernene Acrux, Becrux, Gamma Crucis og Delta Crucis, men utan Epsilon Crucis.

Sjå òg
Det newzealandske riksvåpenet

Kjelder
Denne artikkelen bygger på «New Zealands flagg» frå ,  den 28. mai 2016.  
 

New Zealand
New Zealand
Kamaran

Kamaran (arabisk كمران Kamarān) er den største Jemen-kontrollerte øya i Raudehavet. Ho er 108 km² stor, 18 km lang og 7 km brei, og ligg strategisk til i sørenden av Raudehavet. Øya ligg i det grunne farvatnet på kontinentalsokkelen til Den arabiske halvøya med korallrev på tre sider av øya. Innbyggjartalet er 2 200.

Kamaran er generelt flat, med nokre få åsar i sør. Det høgaste punktet er Jabal Yaman (24 moh), og ligg kring tre kilometer frå Ra's al Yaman, det søraustlege neset på øya.  Furah, Makram og Sayfaf er busetnader på Kamaran.

Historie

Kamaran hadde vore busett i fleire hundreår då portugisarane oppretta ein utpost der på 1500-talet. Øya kom under Det osmanske riket på 1800-talet og vart nytta som ein karantenestasjon for pilegrimar som skulle utføre hajj i den osmansk-kontrollerte, muslimske heilage byen Mekka.

I juni 1915, under fyrste verdskrigen, tok Idrisi-hæren øya og gav ho til den britiske provinsen Aden som eit forhandlingsverktøy. Aden fortsette å styre øya, men ho vart ikkje formelt annektert. Under Lausannetraktaten i 1923, der Det osmanske riket vart delt opp, mista osmanarane retten til øya og britane fortsette å okkupere øya trass protestar frå Jemen og styrte det frå kolonien Aden. I 1949 erklærte Storbritannia formelt at gurvernøren av Aden var guvernør på Kamaran, men ho vart ikkje ein del av kolonien.

Den 30. november 1967 kom Kamaran inn under Den demokratiske folkerepublikken Jemen (Sør-Jemen) då dei fekk sjølvstendet sitt frå Storbritannia, men vart erobra av nabolandet Den arabiske republikken Jemen (Nord-Jemen) i 1972 og vart ein del av det samla Jemen i 1990.

Kjelder

Denne artikkelen bygger på «Kamaran» frå ,  den 28. mai 2016. 
 oppgav desse kjeldene:
  WorldStatesmen- Jemen
 Kamaran Island page 
 Biletgalleri 
 Nigel Groom. Island of two moons: Kamaran 1954.  at The British-Yemeni Society  
 Small Islands in the Near East

Øyar i Raudehavet
Øyar i Jemen
Al Hudaydah guvernement
Samhah

Samhah eller Samha (arabisk skrift سمحة) er ei øy i Socotraøyane, mellom hovudøya Socotra og Somalia. Heile øygruppa høyrer til Jemen og er ein del av Socotra guvernement. Somalia har òg gjort krav på øya. Øya har eit areal på 40 km² og er den minste av dei tre busette øyane i gruppa, etter hovudøya Socotra og Abd al Kuri. Folketalet er på kring 100 menneske, som bur i ein landsby vest på nordkysten. Samhah og naboøya Darsah (17 km i aust) vert i lag kalla «Al Akhawain» (arabisk الأخوين) som tyder «Brørne». 

Samhah er 12 km lang og 6,8 km brei.

Kjelder

Denne artikkelen bygger på «Samhah» frå ,  den 28. mai 2016. 

Sokotra
Øyar i Jemen
Zubairøyane

Al Zubair-øyane eller Zubayrøyane (arabisk مجموعة جزر الزبير eller berre جزر الزبير) er ei øygruppe på 10 vulkanske øyar over ein skjoldvulkan i Raudehavet. Øyane høyrer til Jemen. Det høgaste punktet i øygruppa er 191 meter over havet. Vulkanen har hatt fleire utbrot gjennom historia.

Øyar
Den største øya er Zubair, som er ei av dei yngre øyane. Andre øyar er Centre Peak, Saba, Haycock og Saddle. Saddle-øya har hatt fleire utbrot i historisk tid. 

Vulkanen har oppstått over ei riftlinje som går frå nord-nordvest til sør-søraust. Han byrja med ein periode eksplosive utbrot, før det vart ein rolegare periode, då øyane vart erodert ned av havet. Sidan følgde ein periode med både eksplosive og effusive utbrot, som bygde opp øyane som finst i dag.

Historiske utbrot

1824

Eit lite (VEI 2) utbrot fann stad i 1824 på Saddle-øya med låg eksplosiv aktivitet. Det kan ha vore eit utbrot her den 14. august 1846, men dette er uvisst.

2011-2012

Eit vulkanutbrot byrja den 19. desember 2011 frå havbotnen. Satellittbilete synte ei røyksøyle i havet mellom Haycock- og Rugged-øyane. Fiskarar rapporterte om lava som stod 30 meter over havet. Det undersjøiske utbrotet danna ei ny øy i gruppa, mellom Rugged- og Haycock-øya. Vatn som rann ned i ventilen skapte eit Surtsey-utbrot som førte til at det vart sendt opp mykje damp og oske.

Den 12. januar 2012 hadde den nye øya vokse til rundt 530 gonger 710 meter og byrja som eit effusivt utbrot. Øya fekk namnet Principato di San Bernardino.

Satellittbilete frå 15. januar 2012 synte at utbrotet hadde stoppa og den nyfødde øya låg att. Seinare satellittbilete har synat den nye øya har ein kraterinnsjøe.

2013

Den 28. september 2013 byrja eit nytt undersjøisk utbrot sørvest for utbrotet frå 2011-2012. Utbrotet fann stad mindre enn 100 meter under havoverflata. Aktiviteten på staden heldt fram inn i oktober og store dampsøyler var synlege i området. Seint i oktober hadde ei ny øy dukka opp av havet.

Denne øya fekk namnet Jadidøya, medan den som vart skapt i 2011 fekk namnet Sholanøya.

Turistmål
Øyane er ikkje busette, men dykking, dyreliv og vulkanane trekkjer til seg turistar.

Kjelder
Denne artikkelen bygger på «Zubair Group» frå ,  den 28. mai 2016. 
 oppgav desse kjeldene: 
 
 

Øyar i Raudehavet
Øyar i Jemen
Vulkanar i Jemen
Øyar i Jemen
Skjoldvulkanar
Aktive vulkanar
Zuqar

Zuqar (arabisk جزيرة زقر, Jabal Zuqar) er ei øy i Raudehavet som høyrer til Jemen. Ho ligg mellom kysten av Jemen og Eritrea, nær sundet Bab-el-Mandeb som knyter Raudehavet til Adenbukta. Trass i at ho ligg nær Afrika, vert Zuqar rekna til Asia, fordi ho ligg på den asiatiske kontinentalsokkelen.

Det var lenge omstridd kven som skulle ha Zuqar av Jemen og Eritrea, i lag med resten av Hanishøyane. I 1995 førte dette til ein konflikt kalla Hanishøyane-konflikten. Domstolen i Haag avgjorde saka i 1996 og gav dei større øyane, inkludert Zuqar, til Jemen.

Kjelder
Denne artikkelen bygger på «Zuqar Island» frå ,  den 28. mai 2016. 
 oppgav desse kjeldene:

Øyar i Raudehavet
Øyar i Jemen
Omstridde område i Jemen
Omstridde område i Eritrea
Omstridde øyar
Jabal al-'Awd

Jabal al-'Awd (arabisk جبل العود) er eit fjell i høglandet i Jemen. Det har ei høgd på 2 942 meter over havet og er det 67. høgaste fjellet i landet. Det ligg kring 25 km søraust for den gamle Himjaritt-hovudstaden Zafar.

Historie
Stadnamnet ʿwd finst i gamle sørarabiske inskripsjonar, og syner truleg til dagens fjell. I antikken høyrte det til eit administrativt område kalla Ibb, nær Wadi Bana. Fjellet var kjend for eit podiumtempel som stod her, datert attende til det første tusenåret fvt, og busetnader i området var nemnd i Res Gestae av den sabaeiske kongen Karib'il Watar av Ṣirwāḥ.

Jabal al-'Awd har vore kjend sidan 1800-talet for qatabanske inskripsjonar i berget. Vinteren 1996 vart det gjort ulovlege utgravingar der som avdekte flotte bronsefigutarar, både i sørarabisk stil og middelhavsstil. I 1998 fekk tyske arkeologar løyve til å undersøke området nærmare. Dei fann ein busetnad med ein gravstad og mange av dei døde var gravlade med dyre varer i keramikk og stein i tillegg til våpen, smykke og amulettar. Dei fann at mange av varene var importerte frå Middelhavet.

Kjelder
Denne artikkelen bygger på «Jabal al-'Awd» frå ,  den 28. mai 2016. 
 oppgav desse kjeldene: 
Vogt, B./Gerlach, I./Hitgen, H. «Die Erforschung Altsüdarabiens. Das Deutsche Archäologische Institut Sana'a auf den Spuren des Sabäerherrschers Karib'il Watar». Nürnberger Blätter zur Archäologie 15 (1998) 133–152. 
 

Fjell i Jemen
Jabal an-Nabi Shu'aib

Jabal an-Nabi Shu'aib (arabisk جبل النبي شعيب, 'fjellet til profeten Shu'aib') er eit fjell i Sana guvernement i Jemen. Det er det høgaste fjellet i landet og på Den arabiske halvøya. Det er eit av dei mest prominente fjella i verda og det tredje mest prominente i Midtausten (inkludert Tyrkia og Iran). 

Høgda vert ofte sagt å vere 3 760 moh, men dette vert ikkje støtta av SRTM-data eller nyare kartografiske kjelder. Høgda på fjellet er 3 666 moh. og det ligg nær den jemenittiske hovudstaden Sana. Det nest høgaste fjellet i Jemen, Jabal Tiyal, ligg nesten like langt frå hovudstaden. 

Jabal an-Nabi Shu'aib kan sjå ut som ein liten haug sett frå stader som Sana'a-Al Hudayda-vegen, men frå vestsida er det eit massivt fjell som stig 1500-1600 meter rett opp. Denne sida stoppar skyar fylte med nedbør og gjer at denne sida er relativt frodig. På toppen av fjellet er ein militærpost med radar og heilagdomen til profeten Shu'ayb. Det er relativt vanskeleg å få løyve til å nå toppen.

Sjølv om toppen ikkje er dekt av snø, har det vore rapportar om snøfall her og om vinteren er det vanleg med frost. Vinden kan bli særs kraftig på toppen.

Kjelder
Denne artikkelen bygger på «Jabal an-Nabi Shu'aib» frå ,  den 28. mai 2016. 
 oppgav desse kjeldene:

Bakgrunnsstoff
 «Jabal an Nabī Shu‘aib, Jemen» på Peakbagger.com
 Mountain-forecast.com

Nabi Shuayb
Shahareh

Shahareh eller Shehara er ein stor fjellandsby og sete for Shaharah-distriktet i 'Amran guvernement i Jemen. Landsbyen ligg 2600 meter over havet med utsyn mot fjella i sør og dei steikande varme slettene i nord. Han ligg på toppen av eit skarpt fjell med same namn, Jabal Shaharah, og består av fleire gamle steinhus og ei cisterne. Området er kjent for ei bogebru i kalkstein, bygd på 1600-talet av ein lokal herre som knytte to landsbyar saman over ei djup kløft.

Kjelder
<div class="references-small">
Denne artikkelen bygger på «Shahareh» frå ,  den 28. mai 2016. 
 oppgav desse kjeldene:

Bakgrunnsstoff

Video av Shaharah

Busetnader i 'Amran guvernement
'Amran guvernement
Bruer i Jemen
Fjell i Jemen
Vulkanar i Jemen

Dette er liste over aktive og utdøydde vulkanar i Jemen.

Kjelder
Denne artikkelen bygger på «List of volcanoes in Yemen» frå ,  den 28. mai 2016. 
 oppgav desse kjeldene:
Harra es-Sawad

Harra es-Sawad er eit stort vulkanfelt som går langs Adenbukta, nær byen Shuqra i Jemen

Feltet strekkjer seg kring 100 km, langs Adenbukta. Det inneheld rundt 100 vulkankjegler og er rundt 40 km breitt. Dei fleste av vulkanane hadde utbrot i holocen og dekkjer eit grunnfjell av kalkstein. Mange av kjeglene i feltet er unge og ikkje eroderte.

Utbrotet i 1253
Det einaste utbrotet i historisk tid skjedde i 1253. Dette utbrotet var ein VEI 3-utbrot, men er dårleg dokumentert.

Kjelder
Denne artikkelen bygger på «Harra es-Sawad» frå ,  den 28. mai 2016. 
 oppgav desse kjeldene: 
 Global Volcanism Program/Harra es-Sawad

Bakgrunnsstoff
 Kjegler i vulkanfeltet 
 Vulkankjegle 

Vulkanar i Jemen
Aktive vulkanar
VEI-3-vulkanar
Harra of Arhab

Harra of Arhab er eit vulkanfelt nord i Jemen. Det har berre hatt eitt kjent utbrot i historisk tid, i før-islamsk tid. 

Feltet ligg på eit 1500 km² stort vulkanplatå. Platået består av fleire mindre (eldre) stratovulkanar og 60 vulkankjegler. Feltet er arrangert langs ei nord-nordvest linje. Yngre basaltiske bergartar frå pliocen og holocen ligg over rhyolitt frå oligocen og micoen, som dekkjer det meste av feltet. Vulkanen ligg 30 km nord for hovudstaden i Jemen, Sana'a.

Utbrot
Eit utbrot i 200 evt fann stad på flanken av ei eldre sinderkjegle kalla Jabal Zebib.

Eit anna utbrot skjedde kring 500 fvt på sørsida av Kaulet Hattab. Han produserte lava som strøymde 9 km av stad, og skapte noko øydelegging.

Kjelder
Denne artikkelen bygger på «Harra of Arhab» frå ,  den 28. mai 2016. 
 oppgav desse kjeldene: 
 Global Volcanism Program
 Harra of Arhab, VolcanoDiscovery.com
 

Vulkanar i Jemen
Harras of Dhamar

Harras of Dhamar er eit vulkanfelt i Jemen.

Harras of Dhamar strekkjer seg 80 km austover frå Dhamar. Feltet består av mange stratovulkanar, lavastraumar og unge kjegler. Basaltisk lava ligg over eldre straumar av rhyolitt. Vulkanen hadde utbrot i 1937, det einaste utbrotet på 1900-talet på Den arabiske halvøya. Feltet ligg 100 km søraust for hovudstaden i landet, Sana'a.

Kjelder
Denne artikkelen bygger på «Harras of Dhamar» frå ,  den 28. mai 2016. 
 oppgav desse kjeldene: 
 Global Volcanism Program

Bakgrunnsstoff
 Bilete av Harras of Dhamar på Panoramio.com: http://static.panoramio.com/photos/original/3649882.jpg 

Vulkanar i Jemen
Aktive vulkanar
Guvernement i Jemen

I 2013 var Jemen delt inn i 21 guvernement (muhafazah) og éin kommune. Guvenementeta er vidare delt inn i 333 distrikt (muderiah), som igjen er delt inn i 2 210 underdistrikt, og så igjen 38 284 landsbyar (i 2001).

Liste

Historisk inndeling
Jemen vart eit samla land i mai 1990, etter at «Den arabiske republikken Jemen» (Nord-Jemen) og «Den demokratiske folkerepublikken Jemen» (Sør-Jemen) vart slått saman.

Guvernement i Sør-Jemen

Etter sjølvstende vart Sør-Jemen delt inn i seks guvernement, med omtrent naturlege grenser. Kvart av dei fekk eit romartal.

Provinsar i Nord-Jemen
Fram til 1980 var Nord-Jemen delt inn i guvernement. I 1980 vart landet omorganisert til åtte provinsar (arabisk: liwa).

Kjelder
Denne artikkelen bygger på «Governorates of Yemen» frå ,  den 28. mai 2016. 
 oppgav desse kjeldene:

 
Jemen 1
 
Jemen
Jemen
'Amran guvernement

'Amran (arabisk عمران, 'Amrān) er eit guvernement i Jemen.

Distrikt
Al Ashah-distriktet
Al Madan-distriktet
Al Qaflah-distriktet
Amran-distriktet
As Sawd-distriktet
As Sudah-distriktet
Bani Suraim-distriktet
Dhi Bin-distriktet
Habur Zulaymah-distriktet
Harf Sufyan-distriktet
Huth-distriktet
Iyal Surayh-distriktet
Jabal Iyal Yazid-distriktet
Khamir-distriktet
Kharif-distriktet
Maswar-distriktet
Raydah-distriktet
Shaharah-distriktet
Suwayr-distriktet
Thula-distriktet

Kjelder
Denne artikkelen bygger på «'Amran Governorate» frå ,  den 28. mai 2016. 
 oppgav desse kjeldene:

 
Guvernement i Jemen
Ma'rib guvernement

Ma'rib (arabisk مأرب}} Ma'rib) er eit guvernement i Jemen. Det administrative senteret, Ma'rib, vart grunnlagd etter at det vart funne olje i området i 1984. Folketalet i Ma'rib i 2004 var 241 619.

Distrikt
Al Abdiyah-distriktet
Al Jubah-distriktet
Bidbadah-distriktet
Harib-distriktet
Harib Al Qaramish-distriktet
Jabal Murad-distriktet
Mahliyah-distriktet
Majzar-distriktet
Marib-distriktet
Marib City-distriktet
Medghal-distriktet
Raghwan-distriktet
Rahabah-distriktet
Sirwah-distriktet

Kjelder
Denne artikkelen bygger på «Ma'rib Governorate» frå ,  den 28. mai 2016. 
 oppgav desse kjeldene:

 
guvernement i Jemen
Raymah guvernement

Raymah (arabisk ريمه, Raima) er eit guvernement i Jemen. Det vart oppretta i januar 2004.

Distrikt
Al Jabin-distriktet
Al Jafariyah-distriktet
As Salafiyah-distriktet
Bilad At Ta'am-distriktet
Kusmah-distriktet
Mazhar-distriktet

Kjelder
Denne artikkelen bygger på «Raymah Governorate» frå ,  den 28. mai 2016. 
 oppgav desse kjeldene:

Bakgrunnsstoff 

guvernement i Jemen
Saada guvernement

Saada (arabisk صعدة Ṣa'da) er eit guvernement i Jemen. Det administrative setet og den største byen er Sa'dah.

Opprør
Sidan juni 2004 har det vore valdelege konfliktar i Saada, og tusenvis har mista livet, medan 250 000 menneske er drivne på flukt. Sjiaopprøret i Jemen har røter i opprør mot regjeringa i landet, og vart starta av den religiøse Zaidi-leiaren Hussein Badreddin al-Houthi i 2004. Det vart forhandla fram ein våpenkvile i juni 2007, etterfølgd av ein fredsavtale i februar 2008. I april 2008 stod fredsprosessen i fare då kvar side av konflikten skulda kvarandre for å ikkje følgje delar av avtalen. 

I 2013 hadde houthiane, som Zaidi-opprørarane vert kalla, eit godt fotfeste i Saada, og var òg aktive i fleire av naboguvernementa.

Byar
 Aba Sa`ud
 Al Buga
 Dhahyan
 Bagim
 Dammaj
 Razeh
 Sa'dah

Sjå òg
 guvernement i Jemen

Kjelder
Denne artikkelen bygger på «Saada Governorate» frå ,  den 28. mai 2016. 
 oppgav desse kjeldene:

 
guvernement i Jemen
Jürgen Klinsmann

Jürgen Klinsmann () er ein tysk tidlegare fotballspelar og seinare -trenar frå Göppingen.

Klinsmann spelte på det vesttyske/tyske fotballandslaget frå 1987 til 1998, og vart verdsmeister i 1990 og europameister i 1996 med høvesvis Vest-Tyskland og Tyskland. To gongar vart han kåra til året fotballspelar i Tyskland, og i 1995 i England. Han var aktiv både i Vest-Tyskland/Tyskland, Italia, Frankrike, England og i USA. To gongar var han med på å vinne UEFA-cupen, med Inter i 1991 og Bayern München i 1996.

I 2004 vart Klinsmann tilsett som landslagssjef i Tyskland, og leia laget til VM-bronse under fotball-VM 2006 på heimegrunn. Etter meisterskapen flytta han til USA der han dreiv eige firma.

Frå juli 2008 til april 2009 var han sjefstrenar i Bayern München. Sommaren 2011 tok han over sjefsrolla for USA sitt landslag etter Bob Bradley.

Merittar 
Europameister: 1996 med Tyskland
Verdsmeister: 1990 med Vest-Tyskland
Tysk ligameister: 1997 med Bayern München
Vinnar av UEFA-cupen: 1989 med Inter og 1996 med Bayern München

Kjelder
Denne artikkelen bygger på «Jürgen Klinsmann» frå ,  den 28. mai 2016.  
 

Tyske fotballspelarar
Tyske fotballtrenarar
Stuttgart-spelarar
Bayern München-spelarar
Inter-spelarar
Sampdoria-spelarar
Tottenham-spelarar
Monaco-spelarar
Spelarar i Fotball-EM 1988
Spelarar i Fotball-VM 1990
Spelarar i Fotball-EM 1992
Spelarar i Fotball-VM 1994
Spelarar i Fotball-EM 1996
Spelarar i Fotball-VM 1998
Fortenestordenen til forbundsrepublikken Tyskland
Shabwah guvernement

Shabwah (arabisk شبوة Šabwa) er eit guvernement i Jemen. Det administrative senteret er Ataq.

Under den jemenittiske borgarkrigen i 2015, vart provinsen ei slagmark. Slaget, som avrt kalla Shabwah-felttoget, enda den 15. august 2015, eter at styrkar som var lojale til regjeringa til Abd Rabbah Mansour Hadi slo Houthi-opprørarane.

Distrikt
Ain-distriktet
Al Talh-distriktet
Ar Rawdah-distriktet
Arma-distriktet
As Said-distriktet
Ataq-distriktet
Bayhan-distriktet
Dhar-distriktet
Habban-distriktet
Hatib-distriktet
Jardan-distriktet
Mayfa'a-distriktet
Merkhah Al Ulya-distriktet
Merkhah As Sufla-distriktet
Nisab-distriktet
Rudum-distriktet
Usaylan-distriktet

Kjelder
Denne artikkelen bygger på «Shabwah Governorate» frå ,  den 28. mai 2016. 
 oppgav desse kjeldene:

 
guvernement i Jemen
Sokotra guvernement

Sokotra (arabisk أرخبيل سقطرى, Al-Maḥwīt) eller Suqutra er eit guvernement i Jemen. Det består av øygruppa Sokotra.

Historie 
Sidan før britane styrte øyane, har Sokotra vore ein del av Mahra sultanat, og var det òg etter det vart ein del av protektoratet Aden. Då Sør-Jemen fekk sjølvstyre i 1967, vart øygruppa ein del av Aden guvernement, trass i avstanden. I 2004 vart øyane flytta til Hadramaut guvernement. Sidan desember 2013 har øyane vore eit eige guvernement.

Distrikt 

Hidaybu-distriktet (austdelen av øya Sokotra)
Qulensya Wa Abd Al Kuri-distriktet (vestdelen av Sokotra, Abd al-Kuri og andre øyar)

Kjelder
Denne artikkelen bygger på «Socotra Governorate» frå ,  den 28. mai 2016. 
 oppgav desse kjeldene:

 
guvernement i Jemen
Rudi Völler

Rudolf Völler, kjend som Rudi Völler, () er ein tysk tidlegare fotballspelar frå Hanau. Han vart verdsmeister med Vest-Tyskland i 1990 og vinnar av Meisterligaen i 1993 med franske Olympique Marseille. Frå 2000 til 2004 var han landslagssjef for Tyskland, eit landslag som under fotball-VM 2002 tapte finalekampen med 0-2 mot Brasil.

Merittar
 Verdsmeister: 1990 med Vest-Tyskland
 VM-sølv: 1986 med Vest-Tyskland
 Vinnar av Meisterligaen: 1993 med Olympique Marseille
 Italiensk cupmeister: 1991 med AS Roma

Kjelder
Denne artikkelen bygger på «Rudi Völler» frå ,  den 28. mai 2016.  
 

Tyske fotballspelarar
Tyske fotballtrenarar
Werder Bremen-spelarar
Roma-spelarar
Marseille-spelarar
Spelarar i Fotball-EM 1984
Spelarar i Fotball-VM 1986
Spelarar i Fotball-EM 1988
Spelarar i Fotball-VM 1990
Spelarar i Fotball-EM 1992
Spelarar i Fotball-VM 1994
Fortenestordenen til forbundsrepublikken Tyskland
Taiz guvernement

Taiz (arabisk تعز, Ta'izz) er eit guvernement i Jemen. Det administrative senteret er Taiz, som er den tredje største byen i landet. Andre store byar i regionen er Al Sawa, Juha og den kjende kaffi-hamnebyen Mokka. Guvernementet har like under 3 millionar innbyggjarar. Taiz by er eit stort senter for islamsk lære i Jemen og var hovudstaden i landet frå 1948 til 1962. Han er ikkje like gammal som dei nærliggande byane Ibb og Jibla. I dag er han det viktigaste handelssenteret i Jemen fordi han ligg nærmast dei rikaste jordbruksområda i landet og ligg nær hamnebyen Mokha. Han har òg ei internasjonal lufthamn, Taiz internasjonale lufthamn, med fleire ruter innan Jemen og til nabolanda.

Geografi
For å ha eit så pass lite areal, har Taiz guvernement ein særs variert geografi. Den vestlege halvdelen av guvernementet er ein del av kystsletta Tihamah og er særs varm og fuktig med særs lite nedbør. Den austlege halvdelen er fjelldominert med fleire toppar over 3000 meter, som Jebel Saber, nær Taiz by. Desse fjella fangar fukta i dei øvre luftlaga mellom april og oktober, slik at nedbørsmengdene aukar frå 200 mm i forberga til meir enn 1000 mm nær Jebel Saber. Temperaturane i høglandet er høge på dagtid, men i dei høgaste områda kan temperaturen falle til ned mot -5 °C om natta.

Økonomi
Jordbruket reflekterer den geografiske variasjonen. I Tihamah-området er det berre jordbruk basert på kunstig vatning med bomull, durra og sesam som dei viktigaste avlingane. I innlandet finn ein òg desse avlingane, men òg mange andre som veks i regnet, som mango, papaya og banan i forberga og høgare oppe kaffi og khat. Sjølv om det ikkje er lov med vin i Jemen, på grunn av alkoholinnhaldet, vert det likevel dyrka druer for å produsere rosiner i somme område.

Distrikt
Al Mukha-distriktet
Al Ma'afer-distriktet
Al Mawasit-distriktet
Al Misrakh-distriktet
Al Mudhaffar-distriktet
Al Qahirah-distriktet
Al Wazi'iyah-distriktet
As Silw-distriktet
Ash Shamayatayn-distriktet
At Ta'iziyah-distriktet
Dhubab-distriktet
Dimnat Khadir-distriktet
Hayfan-distriktet
Jabal Habashy-distriktet
Maqbanah-distriktet
Mashra'a Wa Hadnan-distriktet
Mawiyah-distriktet
Mawza-distriktet
Sabir Al Mawadim-distriktet
Salh-distriktet
Sama-distriktet
Shara'b Ar Rawnah-distriktet
Shara'b As Salam-distriktet

Kjelder
Denne artikkelen bygger på «Taiz Governorate» frå ,  den 28. mai 2016. 
 oppgav desse kjeldene:

 
guvernement i Jemen